International Journal of Greek Love
International Journal of Greek Love foguèt una revista academica publicada entre genièr del 1965 e novembre del 1966 als Estats Units pel numismata Walter Breen (jol pseudonim J. Z. Eglinton), consacrada als estudis literaris, istorics, sociologics, psicologics e d’autres ligats al fenomèn de l’"amor grèc", definit coma "l’amor entre òmes e adolescents".

Malgrat la siá fugacitat e circulacion redusida, la publicacion, que foguèt una temptativa pionièra de publicar una revista scientifica consacrada a l’estudi de la pederastia, aguèt una influéncia considerabla entre los academics omosexuales e dobriguèt camin a d'autras importantas publicacions de caractèr activista o academic sul tèma.

L’article de Jonathan Drake sus la prostitucion a Turquia contunha d'èsser una de las fonts mai citadas sus l’omosexualitat dins aquel país. L’article de Hammond sul Paidikion, un manuscrit anonim de tèma pederàstic de 570 paginas escrichas per Kenneth Searight, creador de la lenga auxiliar sona, pels volts de l’an 1917, e l’estudi de Marion Z. Bradley Sus l’"amor grèc" femenin en la literatura modèrna, son d'autras collaboracions que serviguèron pel debat.

Referéncias

Ligams extèrnes 
 International Journal of Greek Love, edicion digitalizada dels dos numèros de la revista. 

Pedofilia